Peter Normann Waage

Peter Normann Waage (født 1953) er en norsk forfatter som har utgitt en rekke bøker om kulturhistoriske og politiske emner.  
Waage er cand.mag. med fagene russisk, idéhistorie, kunsthistorie og filosofi. Fra 1979 til 1985 var han redaksjonell medarbeider i Kaj Skagens tidsskrift Arken. Fra 1985 til 1988 var han medredaktør. Han ble i 2010 tildelt Riksmålsforbundets litteraturpris, for boka Leve friheten! Traute Lafrenz og Den hvite rose.


== Bakgrunn og virke ==
Fra 1986 til 1988 arbeidet Waage som redaktør i Dreyers Forlag. Han  var fast ansatt som kommentator og lederskribent i Dagbladet fra 1992 til 2005. Fra 2005 til 2011 skrev han jevnlig kommentarer i Aftenposten. Fra 2008 til 2012 mottok han Statens garantiinntekt for kunstnere. Han ble utnevnt til statsstipendiat fra 1. januar 2013. Flere av hans bøker og artikler er oversatt til andre språk, i første rekke tysk og russisk. For den russiske utgaven av sin monografi om Dostojevskij ble Waage hedret med Petropol-prisen i St. Petersburg i 2003. I 2012 kom Waages bok om Traute Lafrenz ut på tysk og Jeg. Individets kulturhistorie i russisk oversettelse. Tidligere er både Waages bok om Vladimir Solovjov og hans to bøker om islam utkommet på tysk. 
I statsbudsjettet for 2013 ble Waage utnevnt til statsstipendiat.Han har beskjeftiget seg med Rudolf Steiners filosofi og sosiale ideer blant annet tregrening, og gjennom deler av sitt forfatterskap og sin publisistiske virksomhet har Waage forsøkt å gjøre Rudolf Steiner stueren innen kulturhistorien. 
Waage gikk på Rudolf Steinerskolen i Oslo fra 1960 til 1967 og på Forsøksgymnaset i Oslo fra 1969 til 1973. Med avbrudd studerte han ved Universitetet i Oslo fra 1974 til 1983 og har flere lengre studieopphold i Russland og Italia bak seg. Han er medlem av Norsk faglitterær forfatter- og oversetterforening og Norsk Oversetterforening. Han er medlem av og sitter i presidiet for Det norske Akademi for Språk og Litteratur.


== Bøker ==
(no) Publikasjoner av Peter Normann Waage i BIBSYSSakprosaDet usynlige kontinent : Vladimir Solovjov som Europas filosof 1988.
Når kulturer kolliderer: et essay om islam og Europa med Salman Rushdies Sataniske vers som utgangspunkt 1989 ISBN 8258806599 (Ny utgave 1993).
Det springende punkt: essays 1989 ISBN 8258806505
Russland er et annet sted: en kulturhistorisk bruksanvisning 1990 ISBN 8258808621 (Ny utgave  1992).
I prinsippet ja: fortellinger og samtaler om Russland 1991 ISBN 8258807994
Et imperium går under. Notater om Sovjet gjennom 1991 (artikler fra Dagbladet), Aventura Forlag 1992.
Jeg, vi og de andre: om nasjoner og nasjonalisme i Europa 1993, ny utgave 1996
Hva feiler det Norge? - og andre essays 1994 ISBN 8202149037
Den farlige ytringsfriheten (sammen med Toril Brekke og Bernt Hagtvet) 1994.
Fjodor M. Dostojevskij 1997 ISBN 8205247692
Steppen og tiden: Min russiske venn Aleksandr og jeg i samtaler om hverandres land og kulturer 2001.
Brytninger: essays 1998 ISBN 8202184622
Mennesket, makten og markedet – Rudolf Steiners sosiale ideer i møte med globaliseringen 2002.
Islam i en moderne verden, Cappelen 2004.
Eine herausfordernde Begegnung. Schmuel Hugo Bergman und Rudolf Steiner, Pforte Verlag 2006. (Bare på tysk).
Jeg – Individets kulturhistorie 2008
Ordet og makten i Russland 2009
Leve friheten! Traute Lafrenz og Den hvite rose 2010
Russland er sitt eget sted 2012
Firenze. Renessansens hovedstad og vår tids fødeby 2012
Dostojevskij i dialog	2016
André Bjerke. I kampens glede 2018Redaksjon og oversettelseRadio Jerevan og andre russiske vitser. Oslo: Ex Libris. 1989. ISBN 8273841278. 
Grigorij Pomerants: Utgang fra trancen. Essays og artikler (oversatt av Peter Normann Waage og Geir Flikke) 2000.
Fascinasjon og forargelse. Rudolf Steiner og antroposofien sett utenfra (sammen med Cato Schiøtz) 2000.
Russiske skåltaler. Blandevann til vodka, 2009


== Referanser ==


== Kilder ==
Presentasjon av Peter Normann Waage i Forfatterkatalogen på Forfattersentrums nettsider


== Eksterne lenker ==
Dagbladet: Storverk fra Waage – en omfattende, velformulert og krystallklar gjennomgang av jeg’ets historie.
NRK1 BOKPROGRAMMET møter Peter Normann Waage, som har skrevet boken "Jeg, individets historie".
Foredrag om "Rudolf Steiner og mystikken" av Peter Normann Waage.
Tekstogtale.no
Politiske taler av Peter N. Waage, virksommeord.uib.no